el el el el el el el el el el el el el el el el el el el el el el el el el el el el el el el el en el el en ru fr el en el en el el el en el el el el el el el el el el el el el
Συμμορία (σύν + μόρα < μείρομαι)[1] είναι μια ομάδα συνεργατών, φίλων ή μελών μιας οικογένειας με καθορισμένη ηγεσία και εσωτερική οργάνωση (π.χ. μαφία) που προσδιορίζει ή διεκδικεί τον έλεγχο της επικράτειας σε μια κοινότητα και συμμετέχει, είτε μεμονωμένα είτε συλλογικά, σε παράνομη και ενδεχομένως βίαιη συμπεριφορά. Οι συμμορίες προέκυψαν στις Ηνωμένες Πολιτείες της Αμερικής μέχρι τα μέσα του 19ου αιώνα και ήταν πρόβλημα για τους ηγέτες της πόλης από τη στιγμή που εμφανίστηκαν. Κάποια μέλη συμμοριών "εισέρχονται" με μια διαδικασία μύησης ή πρέπει να αποδείξουν την πίστη τους διαπράττοντας ορισμένες πράξεις, συνήθως κλοπή ή βία. Ένα μέλος συμμορίας μπορεί να αποκαλείται "γκάνγκστερ", ή, λιγότερο συγκεκριμένα, "κακοποιός".[2]
Η συμμορία Απάτσις μάχονται με την αστυνομία, Παρίσι, 1904.
Ένας μεγάλος αριθμός συμμοριών έχουν κερδίσει κακή φήμη κατά την πορεία της ιστορίας, συμπεριλαμβανομένων της Σικελικής Μαφίας, της Ελληνικής Μαφίας,[3] της Βοσνικής Μαφίας, της Ρωσικής Μαφίας, της Γαλλικής Μαφίας,[4] της Κινεζικής Τριάδας, κάποιων εξτρεμιστικών συμμοριών όπως τις Άρια Αδελφότητα[5] και Άρια Έθνη και κάποιων συμμοριών μοτοσικλετιστών όπως οι Άγγελοι της Κόλασης (Hells Angels) και τους αντιπάλους τους Κομαντσέρο (Comanchero).[6]
Συζητώντας για τις ληστείες στην αμερικανική ιστορία ο Μπάρινγκτον Μουρ Τζ. προτείνει ότι η συμμορία ως "μορφή αυτοβοήθειας που θυματοποιεί άλλους" μπορεί να εμφανιστεί σε κοινωνίες που στερούνται ισχυρές "δυνάμεις νόμου και τάξης". Χαρακτηρίζει την ευρωπαϊκή φεουδαρχία ως "κυρίως γκάνγκστερ που έχουν γίνει η ίδια η κοινωνία και απέκτησαν αξιοπρέπεια μέσω των εννοιών της ιπποσύνης".[7]
Μια μεγάλη ποικιλία συμμοριών, όπως το Τάγμα των Ασασίνων, το Καταραμένο Πλήρωμα,[8] η συμμορία του Άνταμ του Λεπρού,[9] οι Κινεζικές Τριάδες, οι Snakehead, η Ιαπωνική Γιακούζα, η Σικελική Μαφία, η Εβραϊκή Μαφία[10] και οι Ρωσικές οικογένειες εγκληματικότητας υπάρχουν εδώ και αιώνες.
Ο 17ος αιώνας βρήκε το Λονδίνο "τρομοκρατημένο από μια σειρά οργανωμένων συμμοριών", μερικές από αυτές γνωστές ως Mims, Hectors, Bugles και Dead Boys. Αυτές οι συμμορίες έρχονταν συχνά σε σύγκρουση μεταξύ τους. Τα μέλη ντύνονταν με "χρωματιστές κορδέλες" για να διακρίνουν τις διάφορες παρατάξεις τους.[11] Το Σικάγο των Ηνωμένων Πολιτειών είχε πάνω απο 1,000 συμμορίες την δεκαετία του 1920.[12]
Στις Ηνωμένες Πολιτείες, η ιστορία των συμμοριών ξεκίνησε στην Ανατολική Ακτή το 1783 μετά την Αμερικανική επανάσταση.[11] Η εμφάνιση των συμμοριών αποδίδεται σε μεγάλο βαθμό στον τεράστιο πληθυσμό της αγροτικής μετανάστευσης στις αστικές περιοχές. Η πρώτη συμμορία στις Ηνωμένες Πολιτείες, οι 40 Κλέφτες, ξεκίνησε γύρω στα τέλη της δεκαετίας του 1820 στη Νέα Υόρκη. Οι συμμορίες στην Ουάσινγκτον είχαν τον έλεγχο αυτής της περιοχής που είναι σήμερα γνωστή ως Ομοσπονδιακό Τρίγωνο, τότε γνωστή ως Murder Bay.[13]
Πάνω απο 1,800 συμμορίες ήταν ενεργές στο Ηνωμένο Βασίλειο και πάνω απο 28,000 στις Ηνωμένες Πολιτείες Αμερικής εώς το 2011.[14] Με βάση τα στοιχεία που παρέχονται από τους ομοσπονδιακούς και κρατικούς σωφρονιστικούς οργανισμούς, το ίδιο έτος, εκτιμάται ότι υπήρχαν περίπου 230.000 μέλη συμμοριών φυλακισμένα στις ομοσπονδιακές και πολιτειακές φυλακές διεθνώς.[15]
Με μία εκτίμηση του 2017, στην νότια Κίνα (Χονγκ Κονγκ) ο αριθμός των συμμοριτών και μελών των Τριάδων ανερχόταν στα 100.000 άτομα απο έναν πληθυσμό 7,3 εκατομμυρίων ανθρώπων.[16]
Με έρευνες του 2018 φαίνεται ο αριθμός των μελλών της Ιαπωνικής Γιακούζα να έχει πέσει περίπου στα 30,000 άτομα ενώ την δεκαετία του 1960 βρισκόταν στην κορυφή ως μία απο τις μεγαλύτερες συμμορίες του κόσμου με πάνω απο 184,000 μέλη.[17]
Με βάση την εφημερίδα "Το Βήμα", το 2018 υπήρχαν περίπου 90 συμμοριές στην Ελλάδα, με Έλληνες (ορισμένα μέλη απο αυτούς Ρομά) και άτομα απο την Γεωργία, Αλβανία αλλά και από τη Βόρεια Αφρική, έχοντας στόχο τους την Αττική αλλά και την υπόλοιπη χώρα.[18]
↑ «συμμορία - Λεξικό Συνώνυμα Αντώνυμα Σημασία Αντίθετα Ορισμός Ερμηνεία Γνωμικά Παροιμίες Ρητά Φράσεις - Εννοιόλεξο - Lexigram». www.lexigram.gr. Ανακτήθηκε στις 2 Ιανουαρίου 2020.
↑ «Encyclopedida of the City p.279 - Gang» (PDF). Αρχειοθετήθηκε από το πρωτότυπο (PDF) στις 21 Σεπτεμβρίου 2018.
↑ «Πέπλο τρόμου στη νύχτα | Espresso». web.archive.org. 24 Σεπτεμβρίου 2015. Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 2 Ιανουαρίου 2020.
↑ Fijnaut, Cyrille· Paoli, Letizia (9 Δεκεμβρίου 2004). Organised Crime in Europe: Concepts, Patterns and Control Policies in the European Union and Beyond. Springer Science & Business Media. ISBN 978-1-4020-2615-7.
↑ «Άρια Αδελφότητα». Newsbeast.gr. Αρχειοθετήθηκε από το πρωτότυπο στις 2 Ιανουαρίου 2020. Ανακτήθηκε στις 2 Ιανουαρίου 2020.
↑ «Now the streets go to Hell». The Sydney Morning Herald (στα Αγγλικά). 22 Απριλίου 2006. Ανακτήθηκε στις 2 Ιανουαρίου 2020.
↑ Smith, M. Estellie (1990). «Review of State and Society: The Emergence and Development of Social Hierarchy and Political Centralization». APLA Newsletter 13 (2): 6–9. ISSN 2469-7036. http://www.jstor.org/stable/24498111.
↑ Sprott, S. E. (1969-05). «The Damned Crew». PMLA 84 (3): 492. doi:10.2307/1261137. ISSN 0030-8129. http://dx.doi.org/10.2307/1261137.
↑ Donaldson, William (2005). Brewer's rogues, villains and eccentrics : an A-Z of roguish Britons through the ages. London: Phoenix. ISBN 0-7538-1791-8. 57427772.
↑ Grant, Linda (2002-07-06). «Linda Grant on tough Jews» (στα αγγλικά). The Guardian. ISSN 0261-3077. https://www.theguardian.com/books/2002/jul/06/featuresreviews.guardianreview10. Ανακτήθηκε στις 2020-01-02.
↑ 11,0 11,1 Howell, James C. (2012). Gangs in America's Communities. SAGE. ISBN 978-1-4129-7953-5.
↑ «Gang | crime». Encyclopedia Britannica (στα Αγγλικά). Ανακτήθηκε στις 2 Ιανουαρίου 2020.
↑ Groseclose, Barbara (2010-09-15). «Barbara Groseclose. Review of "Monument Wars: Washington, D.C., the National Mall, and the Transformation of the Memorial Landscape" by Kirk Savage.». caa.reviews. doi:10.3202/caa.reviews.2010.103. ISSN 1543-950X. http://dx.doi.org/10.3202/caa.reviews.2010.103.
↑ Castella, Tom de; McClatchey, Caroline (2011-10-12). «How big a problem are gangs in the UK?» (στα αγγλικά). https://www.bbc.com/news/magazine-15238377. Ανακτήθηκε στις 2020-01-02.
↑ «2011 National Gang Threat Assessment». Federal Bureau of Investigation (στα Αγγλικά). Ανακτήθηκε στις 7 Ιανουαρίου 2020.
↑ «Were triads involved in Hong Kong violence?» (στα αγγλικά). 2019-07-22. https://www.bbc.com/news/world-asia-china-49071502. Ανακτήθηκε στις 2020-01-07.
↑ Ryall, Julian (2019-03-29). «Yakuza membership sinks to record low as ageing gangsters in Japan retire and recruitment dries up» (στα αγγλικά). The Telegraph. ISSN 0307-1235. https://www.telegraph.co.uk/news/2019/03/29/yakuza-membership-sinks-record-low-ageing-gangsters-japan-retire/. Ανακτήθηκε στις 2020-01-07.
↑ Βασίλης, Λαμπρόπουλος (21 Σεπτεμβρίου 2018). «Ποιες οι συμμορίες σε Αττική και υπόλοιπη Ελλάδα». Ειδήσεις - νέα - Το Βήμα Online. Ανακτήθηκε στις 2 Ιανουαρίου 2020.